VIDEO Edi Iordănescu a dezvoltat subiectul Horațiu Moldovan și a ajuns la Rațiu vs. Vinicius
România - Columbia, meci-test înainte de EURO 2024, se joacă marți, de la 21:30, pe arena Wanda Metropolitano din Madrid.
În conferința de presă care a avut loc luni la prânz, înaintea partidei de marți, România - Columbia, selecționerul Edi Iordănescu a vorbit și despre situația jucătorilor tricolori care evoluează de la rar spre foarte rar la formațiile lor de club. Unul dintre ei este Horațiu Moldovan, component determinant al României în Grupa I a preliminariilor pentru EURO 2024.
Edi Iordănescu, despre problema care arde
Portarul din Cluj a fost titular și la Rapid, dar și la națională, iar evoluțiile concludente i-au adus transferul la Atletico Madrid, grupare la care e rezerva lui Jan Oblak, unul dintre cei mai valoroși portari ai lumii.
"Cu riscul de a supăra multă lume, îmi asum ce spun. Nu avem trei, patru garnituri ca alte naționale. Încercăm să forțăm mărirea ariei de selecție, încercăm să stimulăm competiția internă, să țină toată lumea ochii deschiși și să vadă ce a făcut naționala și cum s-a jertfit. Nu avem foarte multe soluții în momentul de față.
Competiția internă a clacat foarte des când a ieșit în Europa. Rațiu, când intră, joacă împotriva lui Vinicius. În România joci la alt nivel", a declarat Edward Iordănescu, înaintea partidei amicale cu selecționata Columbiei.
Iordănescu a făcut referire la duelul Rațiu - Vinicius din luna noiembrie, din timpul meciului Real Madrid - Rayo Vallecano, scor 0-0, disputat pe Santiago Bernabeu.
Cotidianul Marca a făcut o analiză a celor mai rapizi jucători din campionatul intern, iar Andrei Rațiu a ieșit pe locul doi, fiind depășit doar de Vinicius Jr.
Fundașul român a atins o viteză de 35,6 km/h, în timp ce starul lui Real Madrid a ajuns la 36 km/h.
Top 10 cei mai rapizi fotbaliști din La Liga
Vinicius Junior, 36 km/h, Real Madrid
Andrei Rațiu, 35,6 km/h, Rayo Vallecano
Inaki Williams, 35,4 km/h, Athletic Club
Assane Diao, 35,4 km/h, Real Betis
Samu Omorodion, 35,4 km/h, Deportivo Alaves
Marvin Park, 35,2 km/h, Las Palmas
Savinho, 35 km/h, Girona
Thierry Correia, 35 km/h, Valencia
Dodi Lukebakio, 34,9 km/h, Sevilla
Alberto Moreno, 34,9 km/h, Villarreal
România a jucat pe Arena Națională, vineri seară, meciul amical cu Irlanda de Nord, încheiat la egalitate, scor 1-1.
ROMÂNIA – IRLANDA DE NORD 1-1 (Man 23 / Reid 7)
ROMÂNIA: 1. Niță – 3. Drăgușin, 4. Manea, 8. Cicâldău (24. Olaru, 62), 9. Pușcaș, 10. Stanciu-cpt., 15. Burcă (26. Racovițan, 75), 18. R. Marin (5. Șut, 75), 20. Man (14. Hagi, 75), 22. Mogoș (23. Sorescu, 46), 25. Fl. Coman (13. Mihăilă, 62). Selecționer: Edward Iordănescu
Rezerve: 12. Moldovan, 16. Târnovanu – 2. Rațiu, 6. M. Marin, 7. Alibec, 11. Fl. Tănase, 17. Rus, 19. Drăguș, 21. Moruțan,
IRLANDA DE NORD: 12.Conor (1. Peacock-Farrell, 46) – 2. Bradley, 3. Hume, 5. Toal, 10. Reid (21. Magennis, 71), 13. Lane (7. Mcmenamin, 62), 14. Price, 15. Thompson (16. Mccann, 71), 17. McNair-cpt., 19. Charles, 20. Gilmore. Selecționer: Michael O'Neill
Rezerve: 23. Southwood – 4. Donnelly, 8. Marshall, 9. Lavery, 11. Smyth, 18. Boyd, 22. Brown
Urmăriți SPORT.RO și pe Google News